স্বরাষ্ট্র মন্ত্রক
কেন্দ্রীয় স্বরাষ্ট্র ও সমবায় মন্ত্রী শ্রী অমিত শাহ আজ উত্তরাখণ্ডের দেরাদুনে 'মুখ্যমন্ত্রী ঘাসিয়ারী কল্যাণ যোজনা' এবং 'সমবায় সমিতিগুলির কম্পিউটারাইজেশন পদ্ধতি'র সূচনা করেছেন
নতুন দিল্লি, ৩০ অক্টোবর, ২০২১
কেন্দ্রীয় স্বরাষ্ট্র ও সমবায় মন্ত্রী শ্রী অমিত শাহ আজ উত্তরাখণ্ডের দেরাদুনে 'মুখ্যমন্ত্রী ঘাসিয়ারী কল্যাণ যোজনা' এবং 'সমবায় সমিতিগুলির কম্পিউটারাইজেশন পদ্ধতি'র সূচনা করেছেন। অনুষ্ঠানে কেন্দ্রীয় স্বরাষ্ট্রমন্ত্রী জানান, অটলবিহারী বাজপেয়ীর হাত ধরেই উত্তরাখণ্ড রাজ্য তৈরি হয়েছিল। এর পর মোদী সরকার এই রাজ্যের সার্বিক উন্নয়নে সর্বত প্রয়াস চালিয়ে যাচ্ছে। তিনি আরও বলেন, এদিন তিনটি কর্মসূচির সূচনা করা হয়েছে। প্রথমত, উত্তরাখণ্ডে সমস্ত প্রাথমিক কৃষি ঋণ প্রদানকারী সমিতিগুলিতে কম্পিউটারাইজেশন পদ্ধতি চালু করা হয়েছে। এর ফলে আর্থিক দুর্নীতি মোকাবিলা করা সম্ভব। এই কম্পিউটারাইজেশনের ফলে জেলা ব্যাঙ্কগুলির সঙ্গে এই সমিতিগুলির সরাসরি যোগাযোগ গড়ে উঠবে। এমনকি জেলা ব্যাঙ্কগুলির সঙ্গে রাজ্য সমবায় ব্যাঙ্ক ও রাজ্য সমবায় ব্যাঙ্কের সঙ্গে নাবার্ডের সংযোগ আরও দৃঢ় হবে। তিনি বলেন, দেশের খুব কম রাজ্যেই এধরণের কাজ সম্পন্ন হয়েছে। প্রধানমন্ত্রী নরেন্দ্র মোদীর নেতৃত্বে কেন্দ্রীয় সরকার এক্ষেত্রে এক গুরুত্বপূর্ণ পদক্ষেপ নিয়েছে বলেও তিনি উল্লেখ করেন। শ্রী শাহ জানান, দ্বিতীয় প্রধান যে কাজটি সম্পন্ন হয়েছে তা হলো, ‘মুখ্যমন্ত্রী ঘাসিয়ারী কল্যাণ যোজনা’ চালু করা। প্রতিকূল আবহাওয়ার মধ্যে পাহাড়ে পশুদের জন্য খাদ্যের যোগান দিতে গিয়ে অনেক মহিলাকে সমস্যার মধ্যে পড়তে হয়। এই যোজনার মাধ্যমে বিজ্ঞান সম্মত উপায়ে পুষ্টিকর পশু খাদ্য উৎপাদন তৈরির পরিকল্পনা নেওয়া হয়েছে। এতে প্রায় ১ লক্ষ কৃষক ও পশুপালক উপকৃত হবেন। তিনি আরও জানান তৃতীয় যে কাজটি সম্পন্ন হয়েছে তা হলো সমবায় প্রশিক্ষণ কেন্দ্রের উদ্বোধন। এতে সমবায় আন্দোলনকে এগিয়ে নিয়ে যাওয়ার পাশাপাশি এর সঙ্গে যুক্ত ব্যক্তিদের প্রশিক্ষণেরও সুব্যবস্থা করা হয়েছে। শ্রী শাহ বলেন, প্রধানমন্ত্রী শ্রী নরেন্দ্র মোদী সমবায় ক্ষেত্রের অগ্রসরে একাধিক গুরুত্বপূর্ণ পদক্ষেপ গ্রহণ করেছন। এর জন্য একটি পৃথক মন্ত্রকও গঠন করা হয়েছে। কেন্দ্রীয় সমবায় মন্ত্রী বলেন, 'মুখ্যমন্ত্রী ঘাসিয়ারী কল্যাণ যোজনা'র আওতায় ভর্তুকির মাধ্যমে ২ টাকা কেজি দরে পশু খাদ্য দেওয়া হবে। এর ফলে বহু অনেকেই উপকৃত হবেন।
বন্যা এবং কোভিড মহামারীর সময় রাজ্যের বিরোধী রাজনৈতিক দলের ভূমিকা কি ছিল সে বিষয়েও প্রশ্ন তোলেন শ্রী শাহ। তিনি বলেন, নির্বাচন এলেই বিভিন্ন রাজ্যনৈতিক দলগুলি বিভিন্ন বিষয়ে বিক্ষোভ মিছিল করে থাকে। কিন্তু কাজের সময় তাদের খুঁজে পাওয়া যায়না। দরিদ্রদের কল্যাণে মোদী সরকার বদ্ধ পরিকর বলেও তিনি জানান। শ্রী অমিত শাহ বলেন, বিরোধীরা শুধুমাত্র ক্ষমতা লোভী। বিরোধীরা কখনই মানুষের কল্যাণে কাজ করে না বলেও অভিযোগ করেন তিনি। কেন্দ্রীয় স্বরাষ্ট্রমন্ত্রী বলেন, কোভিড-১৯ মহামারীর সময়ে বর্তমান উত্তরাখণ্ড সরকার বহু মানুষের প্রাণ, জীবন-জীবিকার রক্ষার্থে একাধিক গুরুত্বপূর্ণ পদক্ষেপ গ্রহণ করেছে। সমবায় দপ্তরের মাধ্যমে গঙ্গা জল বিতরণের কাজ শুরু হয়েছে। এতে মা গঙ্গার পবিত্র জল দেশের ঘরে ঘরে পৌঁছে গেছে। তিনি আরও বলেন, সম্ভবত আগামী ৫ নভেম্বর প্রধানমন্ত্রী শ্রী নরেন্দ্র মোদী কেদারনাথে ব্যাপকভাবে ক্ষতিগ্রস্ত ভগবান আদি শঙ্করাচার্যের একটি বিশাল মূর্তির উদ্বোধন করতে পারেন। ১১ হাজার ৬৮০ কোটি টাকা ব্যায়ে এটি তৈরি করা হয়েছে। এছাড়াও উত্তরাখণ্ডের উন্নয়ন পরিকাঠামো ক্ষেত্রে একাধিক উদ্যোগ নেওয়া হয়েছে বলেও তিনি উল্লেখ করেন। অমৃতসর-কলকাতা শিল্প করিডরের জন্য ২০ হাজার কোটি টাকা বিনিয়োগ হয়েছে বলেও তিনি জানান।শ্রী অমিত শাহ বলেন উত্তরাখণ্ডের প্রতিটি ঘরে ঘরে পরিশ্রুত পানীয় জল পৌঁছে দেওয়ার কাজও সম্পন্ন হয়েছে।
CG/SS/SKD/
(Visitor Counter : 152